Jean Ruel

Johano Ruelo (1474–1537) estis franca humanisto, filologo, kuracisto, botanikisto, helenisto, privata kuracisto de Francisko la 1-a (1494-1547) kaj profesoro pri Medicino de la Universitato de Parizo. Li notindiĝis dank'al sia publikigado en Parizo de la verko "De Natura Stirpium" (Pri la Natureco de la Plantoj), iu renesanca traktaĵo pri botaniko, kaj siaj tradukaĵoj pri la verkoj de Dioskorido.

 Biografio 
Johanno Ruelo estis memlernanto pri la greka kaj la latina, kaj studis medicinon, kie, laŭ kelkaj aŭtoroj, li diplomiĝis en 1502 aŭ 1508. En 1509, li fariĝis kuracisto de la franca reĝo Francisko la 1-a, kaj samtempe li sin dediĉis al la studado pri botaniko kaj farmakologio. Li aktivis kiel profesoro pri Medicino kaj botaniko en la Universitato de Parizo, kaj granda parto de lia akademia vivo estis dediĉata al analizoj pri la verko de Dioskorido "De Materia Medica" (Pri la Medicina Demando), kies latinan tradukadon li publikigis en 1516. La trivoluma verko "De Natura Stiurpium" de Ruelo, estis publikigita sen ilustraĵoj, kaj parte ĝi estis speco de komento pri la antikvaj verkistoj. En ties paĝoj li priskribis plej detale la vivon kaj vivmanieron de la plantoj, iliajn flaroj kaj gustoj, krom enlistigi france serion da plantnomoj.

Kvankam kelkaj el liaj verkoj estas kompilaĵoj de antaŭaj aŭtoroj, ili nepre reprezentas la popularan konon pri botaniko. En 1530, Francisko la 1-a komisiis al li la "Hippiatrika aŭ Veterinariae medicinae", kiu estis kompilaĵo pri ĉio greke skribita pri Veterinara medicino. En 1539, Ruelo ankaŭ produktis kelkajn ilustraĵojn de la vira kaj virina korpoAnatomiaj ilustraĵoj de viro kaj virino.. Ĉi-ilustraĵoj estis konstruitaj per moveblaj tavoloj, tiel ke la paĝoj estis levitaj por plibona vidaĵo de la interna homanatomio. Ruelo ankaŭ tradukis amason da aliaj verkoj en la latinan, samkiel la lastaj du volumoj de Johannes Acturius, "De Methodo Medendi" (Pri la arto de la mezuro), kiun li publikigis sub la titolo "De Medicamentorum Compositione", en 1539.

Post la morto de la edzino de Ruelo, Étienne de Poncher (1446-1524), Episkopo de Parizo, indikis Ruelon kiel kanoniko de la Katedralo de Nia Sinjorino de Parizo, en la 12-a de decembro 1526, ebligante lin daŭrigi siajn studojn. Ruelo mortis en Paris kaj estis sepultita en tiu katedralo. Charles Plumier (1646-1704), notinda botanikisto el Marsejlo omaĝis lin per la plantogenro "Ruellia", kiel respekto al lia memoro.

 Elektita verkaro 
 De medicinali materia, 1516, Pedanius Dioscorides, Jean Ruel
 Dioscoridae Pharmacorum simplicium reique medicae libri VIII, 1529, Pedanius Dioscorides, Jean Ruel
 Scribonii Largi ... De compositione medicamentoru[m] liber, iampridem Io ..., 1529, Scribonius Largus, Jean Ruel
 [Avrelii Cornelii Celsi De re medica libri octo]. Wechel, Parizo, 1529
 De natura stirpium libri tres, 1536
 Tōn hippiatrikōn biblia dyo, 1537, Jean Ruel, Johann Jakob Grynaeus
 Actuarius de medicamentorum compositione, 1540, Johannes Zacharias Actuarius, Jean Ruel
 Pedanii Dioscoridis Anazarbei De Medicinali Materia: Libri Sex, 1543, Pedanius Dioscorides, Jean Ruel, Walther Hermann Ryff
 De medicinali materia, libri sex, 1550, Dioscorides Pedanius (of Anazarbos.), Jean Ruel
 De medica materia: libri sex, 1552, Pedanius Dioscorides, Jean Ruel
 Veterinariae medicinae libri duo. Simon de Colines, Parizo, 1530

 Literaturo 

 Pedacii Dioscoridis Anazarbei...
 De natura stirpium ...
 Actuarius De medicamentorum compositione, Johannes Actuarius
 Landmarks of Botanical History, Parte 1, Edward Lee Greene
 Cesti: The Extant Fragments, Iulius Africanus
 The Palaeotypography of the French Renaissance: Selected Papers on ..., Volume 1, Hendrik D. L. Vervliet
 William Turner: A New Herball: Parts II and III, William Turner
 Summagallicana
 Encyclopedia.com
 Charles Plumier: Nova Plantarum Americanarum Genera. Lejdeno 1703
 Carl von Linné: Critica Botanica. Lejdeno, 1737
 Carl von Linné: Genera Plantarum, Lejdeno, 1742

 Vidu ankaŭ 

 Referencoj 

Kategorio:Francaj humanistoj
Kategorio:Francaj filologoj
Kategorio:Francaj kuracistoj
Kategorio:Francaj botanikistoj
Kategorio:Herbokuracistoj
Kategorio:Francaj verkistoj de la 16-a jarcento